શ્રીલંકાની શરૂઆત ખરાબ રહી અને બીજા દિવસની રમત પૂરી થઈ ત્યાં સુધીમાં તેણે ચાર વિકેટ ગુમાવી 140 રન બનાવ્યા છે. હજુ તેઓ 473 રનથી પાછળ છે. ભારત તરફથી લેફ્ટ આર્મ પેસર મોહિત જાંગડાએ 43 રન આપી શ્રીલંકાની ત્રણ મહત્વની વિકેટો ઝડપી. શ્રીલંકાએ માત્ર 34 રનના સ્કોરે જ પોતાની ત્રણ વિકેટો ગુમાવી દીધી હતી. ત્યારબાદ પાસિંદુ સૂરિયાબંડારા (અણનમ 51)એ જવાબદારી સંભાળતા કામિલ મિશારા (44) સાથે મળીને ટીમનો સ્કોર 91 રન સુધી પહોંચાડ્યો. ડાબોડી સ્પિનર સિદ્ધાર્થ દેસાઈ મિશારાને બોલ્ડ કરીને આ ભાગીદારી તોડી. સ્ટંપ્સ સમયે સૂરિયાબંડારાની સાથે સોનલ દિનુશા 24 રન બનાવીને રમી રહ્યો છે.